KTB เปิดขายพันธบัตร “ยิ่งออมยิ่งได้” 12-23 ก.ค.นี้ ชูดอกเบี้ยสูง 2.5%
KTB เปิดขาย “พันธบัตร” ออมทรัพย์ ครั้งที่ 4 “ยิ่งออมยิ่งได้” จำนวน 2 รุ่น วงเงิน 4 หมื่นลบ. เพื่อสนับสนุนประชาชนและนักลงทุนเข้าถึงการลงทุนพันธบัตรรัฐบาลอย่างทั่วถึง ซึ่งมีความเสี่ยงต่ำ และตอบโจทย์การออม ดอกเบี้ยสูงสุด 2.5% ต่อปี ระหว่างวันที่ 12-23 กรกฎาคม 2564
12 ก.ค. 2564

นายรวินทร์ บุญญานุสาสน์ รองกรรมการผู้จัดการใหญ่ สายงานธุรกิจตลาดเงินตลาดทุน ธนาคารกรุงไทย จำกัด (มหาชน) หรือ KTB เปิดเผยว่า ธนาคารได้เปิดจำหน่ายพันธบัตรออมทรัพย์พิเศษ ครั้งที่ 4 รุ่นยิ่งออมยิ่งได้ อีกจำนวน 2 รุ่น วงเงินรวม 40,000 ล้านบาท เพื่อสนับสนุนประชาชนและนักลงทุนเข้าถึงการลงทุนพันธบัตรรัฐบาลอย่างทั่วถึง ความเสี่ยงต่ำ ตอบโจทย์การออม ลงทุนขั้นต่ำ 1,000 บาท ไม่จำกัดวงเงินจองซื้อสูงสุด ตั้งแต่วันที่ 12-23 กรกฎาคม 2564 ดังนี้
นอกจากนี้ เพื่อสนับสนุนและให้ประชาชนเข้าถึงการลงทุนพันธบัตรอย่างเท่าเทียมผ่านช่องทางดิจิทัล และเป็นทางเลือกในการออมของนักลงทุนรุ่นใหม่ ประชาชนและนักลงทุนยังสามารถซื้อพันธบัตรรุ่นวอลเล็ต สบม.รุ่นอื่น ๆ จากตลาดรอง ผ่านวอลเล็ต สบม.ในแอปฯ เป๋าตัง ด้วยขั้นตอนง่ายๆ ดังนี้
1) เลือก “ซื้อ/ขายพันธบัตร”
2) เลือกแถบ “ตลาดรอง” และพันธบัตรที่ต้องการซื้อ
3) เลือกปุ่ม “ซื้อ”และระบุจำหน่วยหน่วยพันธบัตรที่ต้องการ
4) ยืนยันการซื้อพันธบัตร โดยสลิปจะถูกจัดเก็บในมือถือโดยอัตโนมัติ ทำรายการผ่าน วอลเล็ต สบม.ในแอปฯ เป๋าตัง ได้ทุกวัน ตลอด 24 ชั่วโมง